title: Euroopan parlamentin päätös (EU) 2015/1625, annettu 29 päivänä huhtikuuta 2015, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka IV – Tuomioistuin

text:
               30.9.2015

               FI

               Euroopan unionin virallinen lehti

               L 255/117

      EUROOPAN PARLAMENTIN PÄÄTÖS (EU) 2015/1625,
      annettu 29 päivänä huhtikuuta 2015,
      vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka IV – Tuomioistuin
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2013 (1),

                  —

                  ottaa huomioon Euroopan unionin konsolidoidun tilinpäätöksen varainhoitovuodelta 2013 (COM(2014)510 – C8-0149/2014) (2),

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2013 sekä toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 55, 99, 164, 165 ja 166 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0111/2015),

         1.

            myöntää tuomioistuimen kirjaajalle vastuuvapauden tuomioistuimen talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Eurooppa-neuvostolle, neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle, Euroopan tietosuojavaltuutetulle ja Euroopan ulkosuhdehallinnolle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL L 66, 8.3.2013.

         (2)  EUVL C 403, 13.11.2014, s. 1.

         (3)  EUVL C 398, 12.11.2014, s. 1.

         (4)  EUVL C 403, 13.11.2014, s. 128.

         (5)  EYVL L 248, 16.9.2002, s. 1.

         (6)  EUVL L 298, 26.10.2012, s. 1.


title: Neuvoston päätös 2011/297/YUTP, annettu 23 päivänä toukokuuta 2011 , Euroopan unionin satelliittikeskuksen perustamista koskevan yhteisen toiminnan 2001/555/YUTP muuttamisesta

text:
               24.5.2011

               FI

               Euroopan unionin virallinen lehti

               L 136/62

         NEUVOSTON PÄÄTÖS 2011/297/YUTP
   annettu 23 päivänä toukokuuta 2011
   Euroopan unionin satelliittikeskuksen perustamista koskevan yhteisen toiminnan 2001/555/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan
   sekä katsoo seuraavaa:

               (1)

               Länsi-Euroopan unionin (WEU) perustamisesta vuonna 1954 tehdyn muutetun Brysselin sopimuksen päättymisen jälkeen on varmistettava WEU:hun osallistuvien kymmenen jäsenvaltion puolesta WEU:n tiettyjen jäljelle jäävien hallinnollisten tehtävien jatkaminen, kun WEU lopettaa toimintansa 30 päivänä kesäkuuta 2011. Näitä ovat erityisesti WEU:n henkilöstön eläkkeiden ja WEU:n sosiaalisen turvajärjestelmän hallinnointi sekä WEU:n ja sen entisen henkilöstön välisten mahdollisten riitojen ratkaiseminen.

               (2)

               Välttämättömien hallinnollisten tehtävien suorittaminen olisi sitä varten annettava neuvoston yhteisellä toiminnalla 2001/555/YUTP (1) perustetun Euroopan unionin satelliittikeskuksen tehtäväksi.

               (3)

               Kaikki edellä mainittuihin tehtäviin liittyvät menot olisi katettava WEU:n perustamisesta vuonna 1954 tehdyn muutetun Brysselin sopimuksen osapuolina olevien kymmenen jäsenvaltion rahoitusosuuksista.

               (4)

               Yhteinen toiminta 2001/555/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan neuvoston yhteinen toiminta 2001/555/YUTP seuraavasti:

               1)

               Lisätään 2 artiklaan kohta seuraavasti:
               ”5.   Länsi-Euroopan Unionin (WEU) lakkauttamisen jälkeen 1 päivästä heinäkuuta 2011 keskus suorittaa 23 a artiklassa säädetyt hallinnolliset tehtävät.”

               2)

               Lisätään artikla seuraavasti:
               ”23 a artikla
               Hallinnolliset tehtävät WEU:n lakkauttamisen jälkeen
               1.   Keskus suorittaa 1 päivästä heinäkuuta 2011 Belgian, Saksan, Kreikan, Espanjan, Ranskan, Italian, Luxemburgin, Alankomaiden, Portugalin ja Yhdistyneen kuningaskunnan, jäljempänä ’kymmenen jäsenvaltiota’, puolesta seuraavat Länsi-Euroopan Unionin, jäljempänä ’WEU’, jäljelle jäävät hallinnolliset tehtävät:

                           (a)

                           WEU:n entisen henkilöstön eläkkeiden hallinnointi,

                           (b)

                           WEU:n sosiaalisen turvajärjestelmän hallinnointi,

                           (c)

                           WEU:n ja sen entiseen henkilöstöön kuuluvien välisten mahdollisten riitojen ratkaisemisesta huolehtiminen ja toimivaltaisen valituslautakunnan päätösten täytäntöönpano,

                           (d)

                           kymmenen jäsenvaltion avustaminen WEU:n omaisuuden selvityksessä.

                     2.   WEU:n entisen henkilöstön eläkkeiden

                           (a)

                           hallinnointi suoritetaan 30 päivänä kesäkuuta 2011 voimassa olevien WEU:n eläkesääntöjen mukaisesti. Jäljempänä 6 kohdassa tarkoitettu johtokunta voi tarvittaessa muuttaa näitä sääntöjä rinnasteisten järjestöjen eläkesääntöjen puitteissa;

                           (b)

                           hallinnoinnista huolehtii rinnasteisten järjestöjen yhteinen eläkehallintoyksikkö, jäljempänä ’JPAS/SCAP’. Keskus tekee sitä varten kymmenen jäsenvaltion puolesta yhteistyöpöytäkirjan 30 päivään kesäkuuta 2011 mennessä. Myös WEU voi olla tämän yhteistyöpöytäkirjan osapuoli. Jäljempänä 6 kohdassa tarkoitetun johtokunnan on hyväksyttävä tämä yhteistyöpöytäkirja, ja sen puheenjohtaja allekirjoittaa sen.

                     Kaikki näihin eläkkeisiin liittyvät riidat, jotka koskevat WEU:n entistä henkilöstöä, ratkaistaan 3 kohdan mukaisesti.
               3.   WEU:n ja sen henkilöstön entisten jäsenten riitoihin sovelletaan 30 päivänä kesäkuuta 2011 voimassa olevia WEU:n riidanratkaisusääntöjä.
               Jäljempänä 6 kohdassa tarkoitettu johtokunta saattaa riidanratkaisusäännöt ajan tasalle tavoitteena niiden täytäntöönpano keskuksen puitteissa 1 päivästä heinäkuuta 2011.
               WEU:n entisen henkilöstön asemaan sovelletaan 30 päivänä kesäkuuta 2011 voimassa olevia WEU:n henkilöstösääntöjä, sovellettavia sopimuksia, muita sovellettavia WEU:n päätöksiä sekä WEU:n sosiaalista turvajärjestelmää.
               4.   WEU:n sosiaalista turvajärjestelmää hallinnoidaan WEU:n 22 päivänä lokakuuta 2010 hyväksymän sosiaalisen turvajärjestelmän mukaisesti. Hallinnoinnissa on noudatettava myös toimivaltaisen valituslautakunnan mahdollisia myöhempiä sitovia päätöksiä ja kaikkia WEU:n tai 6 kohdassa tarkoitetun johtokunnan tekemiä päätöksiä tällaisen päätöksen täytäntöönpanosta.
               5.   Avustamiseen WEU:n omaisuuden selvitysprosessissa kuuluu kaikkien WEU:n toiminnan lopettamisesta aiheutuvien oikeudellisten tai rahoitusta koskevien kysymysten hallinnointi, joka suoritetaan 6 kohdassa tarkoitetun johtokunnan ohjauksella.
               6.   Kymmenen jäsenvaltion edustajista koostuva johtokunta hyväksyy yksimielisesti tässä artiklassa säädettyihin tehtäviin liittyvät päätökset, mukaan lukien tässä artiklassa tarkoitetut johtokunnan päätökset. Tämä johtokunnan kokoonpano päättää, miten yksi sen jäsen toimii sen puheenjohtajana. Keskuksen johtaja tai tämän edustaja voi osallistua johtokunnan tämän kokoonpanon kokouksiin. Johtokunta kokoontuu puheenjohtajansa kutsusta vähintään kerran vuodessa tai vähintään kolmen jäsenensä pyynnöstä. Johtokunnan tapauskohtaisia kokouksia voidaan kutsua koolle asiantuntijatasolla erityisten aiheiden tai kysymysten käsittelemiseksi. Johtokunnan päätökset voidaan tehdä kirjallista menettelyä käyttäen.
               7.   Keskus ottaa palvelukseensa 1 kohdassa mainittujen tehtävien suorittamiseksi tarvittavan henkilöstön. Jos jokin kymmenestä jäsenvaltiosta tarjoutuu lähettämään henkilön tätä tarkoitusta varten, kyseinen henkilö otetaan palvelukseen. Jollei niin tapahdu tai jos keskus ei voi palvelukseen lähettämisellä täyttää kaikkia tarvittavia toimia, tehdään työsopimukset tarvittaman henkilöstön kanssa. Keskuksen henkilöstösääntöjä sovelletaan, jollei tästä artiklasta muuta johdu.
               8.   Kaikki tämän artiklan täytäntöönpanosta johtuvat menot ja sen täytäntöönpanoon liittyvät tulot ovat osa keskuksen erillistä talousarviota. Tämä talousarvio laaditaan kutakin kalenterivuotta vastaavaa varainhoitovuotta varten, ja 6 kohdassa tarkoitettu johtokunta hyväksyy sen puheenjohtajansa tekemästä ehdotuksesta vuosittain 1 päivään syyskuuta mennessä. Tämän talousarvion tulojen ja menojen on oltava tasapainossa. Talousarviossa on oltava luettelo henkilöstöstä, joka on otettu palvelukseen 7 kohdassa tarkoitettujen tehtävien suorittamiseksi. Tulot muodostuvat kymmenen jäsenvaltion rahoitusosuuksista, jotka määritellään 30 päivänä kesäkuuta 2011 voimassa olevien, näiden jäsenvaltioiden WEU:n rahoitusosuuksiin sovellettavien sääntöjen mukaisesti, ja sekalaisista tuloista. Ensimmäiset rahoitusosuudet, jotka ovat 20 prosenttia tästä määrästä, on 5,3 miljoonan euron käynnistysrahaston perustamiseksi maksettava 1 päivään kesäkuuta 2011 mennessä. Edellä 6 kohdassa tarkoitettu johtokunta hyväksyy tarpeelliset rahoitussäännöt noudattaen mahdollisuuksien mukaan keskuksen rahoitussääntöjä sekä talousarvion toteuttamisen valvontaa ja vastuuvapautta koskevia sääntöjä. Tällaisen sääntöjen hyväksymiseen asti noudatetaan WEU:n sääntöjä.
               9.   Keskus tekee sopimuksen tai sopii hallinnollisesta järjestelystä WEU:n kanssa 30 päivään kesäkuuta 2011 mennessä tämän artiklan täytäntöönpanon osalta. Edellä 6 kohdassa tarkoitetun johtokunnan on hyväksyttävä sopimus tai järjestely ja sen puheenjohtaja allekirjoittaa sen.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä toukokuuta 2011.

            Neuvoston puolesta

            Puheenjohtaja

         C. ASHTON

      (1)  EYVL L 200, 25.7.2001, s. 5.


Avis juridique important

|

31999D0602

1999/602/EY, EHTY, Euratom: Neuvoston ja Komission päätös, tehty 31 päivänä toukokuuta 1999, Euroopan yhteisöjen ja niiden jäsenvaltioiden sekä Armenian tasavallan välisen kumppanuus- ja yhteistyösopimuksen tekemisestä

Virallinen lehti nro L 239 , 09/09/1999 s. 0001 - 0002

NEUVOSTON JA KOMISSION PÄÄTÖS,tehty 31 päivänä toukokuuta 1999,Euroopan yhteisöjen ja niiden jäsenvaltioiden sekä Armenian tasavallan välisen kumppanuus- ja yhteistyösopimuksen tekemisestä(1999/602/EY, EHTY, Euratom)EUROOPAN UNIONIN NEUVOSTO, jaEUROOPAN YTEISÖJEN KOMISSIO, jotkaottavat huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 artiklan 2 kohdan viimeisen virkkeen, 55 artiklan, 57 artiklan 2 kohdan, 71 artiklan, 80 artiklan 2 kohdan sekä 93, 94, 133 ja 308 artiklan yhdessä sen 300 artiklan 2 kohdan toisen virkkeen ja 300 artiklan 3 kohdan toisen alakohdan kanssa,ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan,ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,ottaa huomioon komission ehdotuksen,ottavat huomioon Euroopan parlamentin puoltavan lausunnon(1),ovat kuulleet EHTY:n neuvoa-antavaa komiteaa, ja saatuaan neuvoston puoltavan lausunnon,ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksymisen,sekä katsovat, että1) Luxemburgissa 22 päivänä huhtikuuta 1996 allekirjoitettu Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimus edistää osaltaan Euroopan yhteisöjen tavoitteiden toteuttamista,2) tämän sopimuksen tarkoituksena on vahvistaa 18 päivänä joulukuuta 1989 allekirjoitetun ja neuvoston päätöksellä 90/116/ETY(2) hyväksytyn Euroopan talousyhteisön ja Euroopan atomienergiayhteisön sekä Sosialististen neuvostotasavaltojen liiton välisen kauppaa sekä kaupallista ja taloudellista yhteistyötä koskevalla sopimuksella luotuja siteitä,3) tietyt tässä kumppanuus- ja yhteistyösopimuksessa määrätyt yhteisön kauppapolitiikan soveltamisalaan kuulumattomat velvoitteet vaikuttavat tai voivat vaikuttaa sijoittautumisoikeuden, liikenteen ja yritysten kohtelun alalla hyväksytyillä yhteisön säädöksillä luotuun järjestelmään,4) kyseisessä sopimuksessa asetetaan Euroopan yhteisölle tiettyjä velvoitteita, jotka koskevat pääomanliikkeitä ja maksuja yhteisön ja Armenian tasavallan välillä,5) siltä osin kuin kyseinen sopimus vaikuttaa eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä 23 päivänä heinäkuuta 1990 annettuun neuvoston direktiiviin N:o 90/434/ETY(3) ja eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 23 päivänä heinäkuuta 1990 annettuun neuvoston direktiiviin N:o 90/435/ETY(4), joiden perustana on Euroopan yhteisön perustamissopimuksen 94 artikla, kyseistä artiklaa on pidettävä oikeudellisena perustana,6) sopimuksen tietyissä määräyksissä asetetaan yhteisölle rajat ylittävää yhteistyötä laajempia velvoitteita palvelujen tarjoamisen osalta, ja7) Euroopan yhteisön perustamissopimuksessa ei ole määräyksiä erityisistä valtuuksista tiettyjen sopimuksen määräysten osalta, jotka yhteisön on pantava täytäntöön, ja näissä tapauksissa voidaan soveltaa Euroopan yhteisön perustamissopimuksen 308 artiklaa,OVAT PÄÄTTÄNEET SEURAAVAA:1 artiklaHyväksytään Euroopan yhteisön, Euroopan hiili- ja teräsyhteisön ja Euroopan atomienergiayhteisön puolesta Euroopan yhteisöjen ja niiden jäsenvaltioiden sekä Armenian tasavallan välinen kumppanuus- ja yhteistyösopimus, pöytäkirja, julistukset ja kirjeenvaihto.Kyseiset tekstit ovat tämän päätöksen liitteenä.2 artikla1. Päätöksen yhteisön kannasta yhteistyöneuvostossa ja yhteistyökomiteassa silloin, kuntämä toimii yhteistyöneuvoston valtuuttamana, tekee neuvosto komission ehdotuksesta tai tarvittaessa komissio Euroopan yhteisön, Euroopan hiili- ja teräsyhteisön sekä Euroopan atomienergiayhteisön perustamissopimusten asiaa koskevien määräysten mukaisesti.2. Kumppanuus- ja yhteistyösopimuksen 79 artiklan mukaan neuvoston puheenjohtaja toimii yhteistyöneuvoston puheenjohtajana ja esittää yhteisön kannan. Yhteistyökomitean työjärjestyksen mukaan komission edustaja toimii yhteistyökomitean puheenjohtajana ja esittää yhteisön kannan.3. Neuvosto tai komissio päättää tapauskohtaisesti yhteistyöneuvoston ja yhteistyökomitean suositusten julkaisemisesta Euroopan yhteisöjen virallisessa lehdessä.3 artiklaNeuvoston puheenjohtaja antaa sopimuksen 101 artiklassa määrätyn tiedotuksen Euroopan yhteisön puolesta. Komission puheenjohtaja antaa vastaavan tiedotuksen Euroopan hiili- ja teräsyhteisön sekä Euroopan atomienergiayhteisön puolesta.Tehty Brysselissä 31 päivänä toukokuuta 1999.Komission puolestaJ. SANTERPuheenjohtajaNeuvoston puolestaO. SCHILYPuheenjohtaja(1) EYVL C 115, 14.4.1997, s. 190.(2) EYVL L 68, 15.3.1990, s. 1.(3) EYVL L 225, 20.8.1990, s. 1.(4) EYVL L 225, 20.8.1990, s. 6.


title: Neuvoston päätös 2012/121/YUTP, annettu 27 päivänä helmikuuta 2012 , tavanomaisten aseiden valvontaa koskevaa EU:n, Kiinan ja Afrikan välistä vuoropuhelua ja yhteistyötä edistävien toimien tukemisesta

text:
               28.2.2012

               FI

               Euroopan unionin virallinen lehti

               L 54/8

         NEUVOSTON PÄÄTÖS 2012/121/YUTP,
   annettu 27 päivänä helmikuuta 2012,
   tavanomaisten aseiden valvontaa koskevaa EU:n, Kiinan ja Afrikan välistä vuoropuhelua ja yhteistyötä edistävien toimien tukemisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan,
   sekä katsoo seuraavaa:

               (1)

               Eurooppa-neuvosto hyväksyi 15 ja 16 päivänä joulukuuta 2005 pitämässään kokouksessa pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian, jäljempänä ’EU:n pienasestrategia’. Strategiassa todetaan Afrikan mantereen kuuluvan niihin alueisiin, joihin pienaseiden ja kevyiden aseiden laiton kauppa ja liiallinen keskittyminen vaikuttavat eniten.

               (2)

               EU:n pienasestrategiassa määritetään unionille useita tehtäviä, kuten yhteisymmärrykseen pyrkiminen viejämaiden keskuudessa siitä, että pienaseita toimitettaisiin ainoastaan hallituksille asianmukaisten asevientiä koskevien alueellisten ja kansainvälisten rajoittavien perusteiden mukaisesti.

               (3)

               EU:n pienasestrategiassa suositellaan myös, että pienaseet ja kevyet aseet sisällytetään aiheena kolmansien maiden ja kansainvälisten, alueellisten tai paikallisten järjestöjen kanssa käytävään poliittiseen vuoropuheluun siten, että eritystä huomiota kiinnitetään siihen, että toimet sovitetaan yhteen unionin keskeisten kumppaneiden sekä pienaseiden ja kevyiden aseiden tärkeimpien viejämaiden kanssa, Kiina mukaan lukien.

               (4)

               Euroopan unionin neuvosto on vuosina 2005, 2006, 2007 ja 2010 hyväksynyt neuvoston päätelmät, joissa tuetaan sellaisen asekauppasopimuksen neuvottelemista, joka on oikeudellisesti sitova kansainvälinen väline, jossa vahvistetaan yhteiset kansainväliset normit tavanomaisten aseiden siirroille. Neuvosto korosti muiden valtioiden ja alueellisten järjestöjen kanssa tässä prosessissa tehtävän yhteistyön merkitystä.

               (5)

               EU:n ja Kiinan väliseen strategiseen vuoropuheluun kuuluu sen perustamisesta vuonna 2005 lähtien määräyksiä aseiden leviämisen estämisestä ja tavanomaisten aseiden vientiä koskevasta vuoropuhelusta. Kiina ja unioni päättivät vuonna 2006 pidetyssä huippukokouksessaan saada aikaan uuden vuoropuhelun, jossa käsitellään Afrikan rauhaa, vakautta ja kestävää kehitystä ja jonka tarkoituksena on edistää kumppanien välistä yhteisymmärrystä, keskustella toimista ja painopistealoista sekä tarjota puitteet Kiinan osallistumiselle kansainvälisiin pyrkimyksiin parantaa ja sovittaa yhteen yhteistyötoimia. EU:n ja Kiinan strategia-asiakirjassa 2007–2013 määritellään sitoutuminen ja kumppanuus unionin toimintaperiaatteiksi Kiinan osalta ja pidetään yhteistyötä pienaseiden ja kevyiden aseiden laittoman kaupan ehkäisemiseksi ensisijaisena toiminta-alueena.

               (6)

               Kiina ja unioni allekirjoittivat joulukuussa 2004 aseiden leviämisen estämistä ja aseriisuntaa koskevan yhteisen julkilausuman, jossa käsiteltiin myös yhteistyötä tavanomaisten aseiden alalla. Unioni ja Kiina totesivat yhteisessä julkilausumassa, että on toteutettava myös positiivisia ja aktiivisia toimia tavanomaisten aseiden vientivalvonnan tehostamiseksi. Tiettyjä tavanomaisia aseita koskevia asevalvontajärjestelmiä on tehostettava. Olisi tehostettava toimia, joilla ehkäistään pienaseiden ja kevyiden aseiden laitonta kauppaa ja näiden aseiden virtoja, jotka haittaisivat alueen rauhaan ja vakautta.

               (7)

               Vuoden 2007 Afrikan ja EU:n yhteisessä strategisessa kumppanuudessa määritellään pienaseiden ja kevyiden aseiden laittoman kaupan ja liiallisen keskittymisen ehkäiseminen alaksi, joka edellyttää valmiuksien kehittämisen, verkostoitumisen, yhteistyön ja tiedonvaihdon tehostamistoimia. Kiina osallistui kutsusta tarkkailijana vuonna 2010 pidettyyn EU:n ja Afrikan huippukokoukseen,

         ON HYVÄKSYNYT TÄMÄN PÄÄTÖKSEN:
   1 artikla
   1.   Unioni pyrkii kehittämään Kiinan, unionin ja Afrikan valtioiden kansalaisyhteiskunnan, teollisuuden ja hallitusten edustajien välistä yhteistyötä, myös näiden kansalaisyhteiskuntien ja teollisuuden välisen vuoropuhelun kautta, jotta voidaan luoda yhteisiä lähestymistapoja pienaseiden ja kevyiden aseiden laittomasta kaupasta ja liiallisesta keskittymisestä sekä tavanomaisten aseiden kaupan kansainvälisen sääntelyn puuttumisesta aiheutuvien uhkien torjumiseksi. Tätä yhteistyötä kehitettäessä siihen olisi sisällytettävä myös vahvan ja vankan asekauppasopimuksen voimakkaampi tukeminen ja täytäntöönpano.
   2.   Unioni pyrkii saavuttamaan 1 kohdassa tarkoitetun tavoitteen toteuttamalla seuraavat hankkeet ja toimenpiteet:

               —

               Afrikan, EU:n ja Kiinan yhteinen tavanomaisten aseiden asiantuntijatyöryhmän sekä Afrikan, EU:n ja Kiinan yhteisen tavanomaisten aseiden tutkimuskeskuksen perustaminen ja kehittäminen. Asiantuntijatyöryhmän ja tutkimuskeskuksen tavoitteena on lisätä tavanomaisista aseista ja niiden vientivalvonnasta vastaavien Kiinan, Afrikan ja unionin poliittisten yhteisöjen keskuudessa tietoisuutta ja kiinnostumista ongelmista, jotka liittyvät pienaseiden ja kevyiden aseiden laittomaan kauppaan ja liialliseen keskittymiseen sekä tavanomaisten aseiden laillisen kaupan kansainvälisen sääntelyn puuttumiseen. Lisääntynyt tietoisuus ja kiinnostuminen näistä asioista edistävät osaltaan neuvotteluja vahvasta ja vankasta asekauppasopimuksesta ja sen täytäntöönpanoa;

               —

               sellaisten tuki- ja tutkimustoimien toteuttaminen, joiden tarkoituksena on määrittää mahdollisuudet EU:n ja Kiinan yhteistyölle Afrikan valtioiden tukemiseksi pienaseiden ja kevyiden aseiden laittoman kaupan ja liiallisen keskittymisen ehkäisemisessä.

         Yksityiskohtainen kuvaus edellä tarkoitetuista hankkeista ja toimenpiteistä on liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Hallituksista riippumaton järjestö ”Saferworld” huolehtii 1 artiklan 2 kohdassa tarkoitettujen hankkeiden ja toimenpiteiden teknisestä toteutuksesta.
   3.   Saferworld suorittaa tehtävänsä korkean edustajan alaisuudessa. Tätä varten korkea edustaja sopii tarvittavista järjestelyistä Saferworldin kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden ja toimenpiteiden toteuttamiseksi on 830 000 euroa.
   2.   Edellä 1 kohdassa vahvistetulla määrällä rahoitettujen menojen hallinnointi suoritetaan unionin yleiseen talousarvioon sovellettavien menettelyjen ja sääntöjen mukaisesti.
   3.   Komissio valvoo 2 kohdassa tarkoitettujen menojen asianmukaista hallinnointia. Tätä varten se tekee Saferworldin kanssa rahoitussopimuksen. Sopimuksessa määrätään, että Saferworldin on varmistettava EU:n osuuden näkyvyys sen suuruuden mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle prosessissa mahdollisesti ilmenevistä vaikeuksista ja rahoitussopimuksen tekopäivän.
   4 artikla
   Korkea edustaja tiedottaa neuvostolle tämän päätöksen täytäntöönpanosta Saferworldin säännöllisesti neljännesvuosittain laatimien raporttien perusteella. Nämä raportit ovat perusta neuvoston suorittamalle arvioinnille. Komissio raportoi 1 artiklan 2 kohdassa tarkoitettujen hankkeiden ja toimenpiteiden toteuttamisen rahoitusnäkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 24 kuukauden kuluttua päivästä, jona 3 artiklan 3 kohdassa tarkoitettu rahoitussopimus tehdään. Sen voimassaolo päättyy kuitenkin kuuden kuukauden kuluttua sen voimaantulosta, jos rahoitussopimusta ei ole siihen mennessä tehty.

      Tehty Brysselissä 27 päivänä helmikuuta 2012.

            Neuvoston puolesta

            Puheenjohtaja

         C. ASHTON

      LIITE

         1 ARTIKLAN 2 KOHDASSA TARKOITETUT HANKKEET JA TOIMENPITEET

      1.   Tavoitteet

      Tämän päätöksen tavoitteet ovat seuraavat: jatketaan Kiinan, Euroopan unionin ja Afrikan mantereen kansalaisyhteiskunnan, teollisuuden ja hallitusten edustajien välisen yhteistyön kehittämistä; luodaan yhteisiä lähestymistapoja pienaseiden ja kevyiden aseiden laittomasta kaupasta ja liiallisesta keskittymisestä aiheutuvien uhkien torjumiseksi; sekä tuetaan Yhdistyneiden kansakuntien (YK) asekauppasopimusprosessia tuota sopimusta koskevan vuoden 2012 diplomaattisen konferenssin valmistelussa ja sen jälkeen. Näihin tavoitteisiin pyritään perustamalla Afrikan, EU:n ja Kiinan yhteinen tavanomaisten aseiden asiantuntijatyöryhmä, jäljempänä ’asiantuntijatyöryhmä’, sekä Afrikan, EU:n ja Kiinan yhteinen tavanomaisten aseiden tutkimuskeskus, jäljempänä ’tutkimuskeskus’, ja kehittämällä niitä. Asiantuntijatyöryhmän ja tutkimuskeskuksen tavoitteena on lisätä Kiinan, Afrikan ja EU:n poliittisten yhteisöjen keskuudessa tietoisuutta ja kiinnostumista ongelmista, jotka liittyvät pienaseiden ja kevyiden aseiden laittomaan kauppaan ja liialliseen keskittymiseen, sekä tarpeesta saada aikaan asekauppasopimusta koskeva yhteisymmärrys.
      Kiinan, unionin ja Afrikan välisen tiiviimmän yhteistyön tavoitteeseen pyritään myös toteuttamalla tuki- ja tutkimustoimia, joiden tarkoituksena on osoittaa mahdollisuudet EU:n ja Kiinan väliselle yhteistyölle Afrikan valtioiden tukemiseksi pienaseiden ja kevyiden aseiden laittoman kaupan ja liiallisen keskittymisen ehkäisemisessä.
      2.   Hankkeiden ja toimenpiteiden kuvaus

      2.1   Afrikan, EU:n ja Kiinan yhteisen tavanomaisten aseiden asiantuntijatyöryhmän sekä Afrikan, EU:n ja Kiinan yhteisen tavanomaisten aseiden tutkimuskeskuksen perustaminen ja kehittäminen

      2.1.1   Hankkeen tavoitteet

                  —

                  perustetaan foorumeita ja verkostoja, joilla unionin, Kiinan ja Afrikan poliittisten yhteisöjen asiantuntijat voivat keskustella tavanomaisten aseiden laittomaan kauppaan liittyvistä näkökohdista;

                  —

                  lisätään Kiinan, Afrikan ja EU:n poliittisten yhteisöjen keskuudessa tietoisuutta ja kiinnostumista ongelmista, jotka liittyvät pienaseiden ja kevyiden aseiden laittomaan kauppaan ja liialliseen keskittymiseen sekä tavanomaisten aseiden laillisen kaupan heikkoon kansainväliseen sääntelyyn. Lisääntyneen tietoisuuden ja kiinnostumisen näistä asioista on määrä johtaa vahvalle ja vankalle asekauppasopimukselle annettavaan yhteiseen tukeen;

                  —

                  tiivistetään EU:n, Kiinan ja Afrikan välistä vuoropuhelua virallisella tasolla ja poliittisten yhteisöjen tasoilla, jotta voidaan parantaa keskinäistä ymmärtämystä ja osoittaa YK:n asekauppasopimusprosessia koskevia yhteisiä lähestymistapoja asekauppasopimusta koskevan vuoden 2012 diplomaattisen konferenssin valmistelussa ja sen jälkeen, muun muassa tukemalla kansallisia ja alueellisia kantoja koskevia EU:n, Kiinan ja Afrikan tutkijoiden yhteisiä tutkimuksia ja analyysejä;

                  —

                  laaditaan tiedeyhteisön suosituksia, jotka koskevat asekauppasopimusta sekä pienaseita ja kevyitä aseita, ja toimitetaan ne Kiinan, Afrikan sekä unionin ja jäsenvaltioiden virkamiehille, poliitikoille ja poliittisille yhteisöille.

            2.1.2   Hankkeen kuvaus

      a)   Afrikan, EU:n ja Kiinan yhteisen tavanomaisten aseiden asiantuntijatyöryhmän perustaminen ja kehittäminen
      Asiantuntijatyöryhmä tulee olemaan neuvoston päätöksellä edistettävän vuoropuhelun keskeinen institutionaalinen perusta, ja se muodostetaan Saferworldin sekä Afrikan ja Kiinan kansalaisyhteiskunnan kumppanijärjestöjen välisen huolellisen yhteensovittamisen avulla. Asiantuntijatyöryhmä muodostuu yhdeksästä Kiinasta, unionista ja Afrikasta olevasta jäsenestä, jotka tulevat korkeakoulujen laitoksista, ajatushautomoista ja tutkimuskeskuksista ja jotka on tarkoitus valita heidän asiantuntemuksensa, maineensa ja kiinnostuksensa perusteella. Asiantuntijatyöryhmässä sen jäsenet jakavat keskenään tietoja, ajatuksia, asiantuntemusta ja tutkimustuloksia tavanomaisten aseiden valvonnasta, määrittävät uhkien luonteen, arvioivat nykyisten toimien tehokkuutta ja esittävät päättäjille suosituksia yhteistyötoimiksi.
      Työryhmän on tarkoitus toimia foorumina, johon asiasta kiinnostuneet kansalaisyhteiskunnan toimijat voivat osallistua suoran vuoropuhelun ulkopuolella, ja tarjota laajaa asiantuntemusta päättäjien sekä tavanomaisista aseista ja niiden vientivalvonnasta vastaavien virkamiesten avoimesti käytettäväksi Kiinassa, unionissa ja Afrikassa. Afrikan, Kiinan ja unionin virkamiehiä kutsutaan myös tarkkailijoiksi asiantuntijatyöryhmään.
      b)   Afrikan, EU:n ja Kiinan yhteisen tavanomaisten aseiden tutkimuskeskuksen perustaminen ja kehittäminen
      Tutkimuskeskuksen tavoitteena on tukea unionin, Kiinan ja Afrikan tutkijoiden yhteisiä tutkimuksia ja analyysejä. Tutkimuskeskus perustetaan Kiinaan. Tutkimuskeskus asettaa saataville pienaseita ja kevyitä aseita sekä asekauppasopimusprosessia koskevia erilaisia aineistoja ja resursseja englanniksi ja kiinaksi. Samat aineistot ja resurssit asetetaan sähköisesti saataville verkkosivustolla, joka myös toimii asiantuntijatyöryhmän julkisena liittymänä.
      A ja b alakohdassa mainittujen tehtävien suorittamiseksi tuetaan muun muassa seuraavia toimia:

                  —

                  Saferworldin sekä asiaankuuluvien kiinalaisten ja afrikkalaisten kumppanijärjestöjen välisten valmistelu- ja seurantakokousten järjestäminen Kiinassa ja Euroopassa hankkeen rakenteen ja aikataulun määrittämiseksi, tutkimuskeskuksen ja asiantuntijatyöryhmän perustamista ja kehittämistä koskevien yksityiskohtaisten työsuunnitelmien laatimiseksi, hankkeen yhteensovittamisesta vastaavan ryhmän perustamiseksi, tämän ryhmän sisäisten vastuualueiden määrittämiseksi sekä toimien täytäntöönpanon etenemisen seuraamiseksi ja arvioimiseksi;

                  —

                  pienaseita ja kevyitä aseita sekä asekauppasopimusta koskevien keskeisten aineistojen laatiminen ja kääntäminen poliittisten yhteisöjen käytettäväksi Kiinassa, Afrikassa ja unionissa ja asetettavaksi saataville, myös sähköisesti tutkimuskeskuksen verkkosivuston välityksellä. Verkkosivusto toimii myös unionin, Kiinan ja Afrikan asiantuntijatyöryhmän julkisena liittymänä;

                  —

                  useiden kokousten järjestäminen Saferworldin, kumppanijärjestöjen ja Kiinan asiaankuuluvien viranomaisten välillä tutkimuskeskuksen ja asiantuntijatyöryhmän toiminnan esittelemiseksi sekä välitulosten ja lopullisten tulosten esittämiseksi ja niistä keskustelemiseksi, jotta varmistetaan asiaankuuluvien viranomaisten tuki toimille;

                  —

                  vuosittain enintään kahden kaksipäiväisen asiantuntijatyöryhmän kokouksen järjestäminen Kiinassa, Euroopassa ja Afrikassa tutkimussuunnitelmien laatimiseksi ja ohjeistuksen antamiseksi tuki- ja tutkimustoimien toteuttamiselle sekä toimintapoliittisten suositusten laatimiselle ja niistä tiedottamiselle. Kussakin kokouksessa laaditaan lyhyt raportti hankkeen toteutuksen etenemisestä;

                  —

                  kahden asekauppasopimusta käsittelevän työpajan järjestäminen enintään 40 osanottajalle, joiden joukossa unionin, Kiinan ja Afrikan poliittisten yhteisöjen sekä tavanomaisista aseista ja niiden vientivalvonnasta vastaavien viranomaisten edustajia, ase- ja puolustusteollisuuden edustajia sekä kansalaisyhteiskunnan asiantuntijoita, asekauppasopimusta koskevien neuvottelujen edistymisen arvioimiseksi ja niiden alojen määrittämiseksi, joilla eri maat löytävät yhteisiä etuja;

                  —

                  asekauppasopimusta koskevia unionin ja Kiinan kantoja tarkastelevan, Saferworldin ja asiantuntijatyöryhmän laatiman katsauksen julkaiseminen. Katsauksen tarkoituksena on toimia pohjana unionin, Kiinan ja Afrikan virkamiesten kanssa käytäville keskusteluille vuonna 2012 pidettävää asekauppasopimuskonferenssia valmisteltaessa. Siinä tarkastellaan asekauppasopimusta koskevissa kannoissa unionin, Kiinan ja Afrikan valtioiden välillä esiintyviä eroja;

                  —

                  kattavan raportin laatiminen tärkeimmistä saaduista kokemuksista yksityiskohtaisin kuvauksin hankkeen myönteisistä tuloksista ja haasteista sekä suosituksin malleiksi ja vaihtoehdoiksi pienaseita ja kevyitä aseita sekä asekauppasopimusprosessia koskevaa tulevaa EU:n, Kiinan ja Afrikan välistä vuoropuhelua varten;

                  —

                  kahden tapahtuman järjestäminen hankkeen virallista aloittamista ja päättämistä varten.

            2.1.3   Hankkeen tulokset

                  —

                  500:n Kiinan, Afrikan ja unionin poliittisten yhteisöjen toimijan, joihin luetaan mukaan tavanomaisten aseiden ja niiden vientivalvonnan alalla toimivia virkamiehiä, tutkijoita, parlamentin jäseniä, kansalaisjärjestöjä ja toimittajia, tietoisuuden, tietämyksen ja ymmärtämyksen lisääntyminen YK:n asekauppasopimusta koskevasta prosessista ja sitä koskevista kansallisista kannoista sopimusta koskevan vuoden 2012 diplomaattisen konferenssin valmistelussa ja sen jälkeen;

                  —

                  pienaseita ja kevyitä aseita sekä YK:n asekauppasopimusprosessia koskevan 60:n unionin, Kiinan ja Afrikan virkamiehen ja kansalaisyhteiskuntien välisen vuoropuhelun, vuorovaikutuksen ja yhteistyön parantuminen muun muassa laatimalla suosituksia yhteisen toiminnan mahdollisuuksista;

                  —

                  kestävien yhteyksien aikaansaaminen unionin, Afrikan ja Kiinan poliittisten yhteisöjen instituutioita edustavien 50 henkilön välillä, mikä mahdollistaa jatkuvan tiedon ja kokemusten vaihdon sekä käytännön yhteistyön pienaseiden ja kevyiden aseiden ja muiden tavanomaisten aseiden valvontaan liittyvissä kysymyksissä myös hankkeen päättymisen jälkeen.

            2.2   EU:n ja Kiinan välisen yhteistyön edistäminen Afrikan valtioiden tukemiseksi pienaseiden ja kevyiden aseiden laittoman kaupan ja liiallisen keskittymisen ehkäisemisessä

      2.2.1   Hankkeen tavoitteet

                  —

                  tuetaan unionin, Kiinan ja Afrikan tutkijoiden yhteisiä tutkimuksia ja analyysejä ongelmista, jotka liittyvät pienaseiden ja kevyiden aseiden leviämiseen Afrikassa, sekä EU:n ja Kiinan välisistä yhteistyömahdollisuuksista tällä alalla;

                  —

                  avustetaan Afrikan valtioita avustustarpeiden määrittämisessä ja avustuspyyntöjen laadinnassa aloilla, jotka liittyvät pienaseiden ja kevyiden aseiden laittoman kaupan ja liiallisen keskittymisen ehkäisemiseen;

                  —

                  laaditaan unionin ja Kiinan päättäjille suosituksia mahdollisuuksista toimittaa EU:n ja Kiinan yhteistä apua kolmansille maille Afrikassa.

            2.2.2   Hankkeen kuvaus

      Hankkeen avulla voidaan osoittaa mahdollisuudet EU:n ja Kiinan yhteistyölle Afrikan kolmansien maiden tukemisessa pienaseiden ja kevyiden aseiden laittoman kaupan ja liiallisen keskittymisen aiheuttamien uhkien torjumiseksi. Hanke koostuu muun muassa seuraavista toimista:

                  —

                  järjestetään enintään kolme asiantuntijatyöryhmän jäsenten tutustumisvierailua Afrikkaan, jotta syvennetään heidän ymmärtämystään pienaseiden ja kevyiden aseiden laittoman kaupan ja liiallisen keskittymisen vaikutuksista Afrikassa, tavataan paikallisia toimijoita ja keskustellaan teknisen avun tarpeista;

                  —

                  järjestetään kansainvälinen poliittinen seminaari Afrikassa pienaseiden ja kevyiden aseiden leviämisen ehkäisemisestä tuolla mantereella. Seminaariin osallistuu enintään 30 henkilöä, joiden joukossa asiantuntijatyöryhmän jäseniä ja muita Afrikan, Kiinan ja EU:n kansalaisyhteiskunnan edustajia sekä tavanomaisten aseiden ja niiden vientivalvonnan alalla toimivia virkamiehiä. Seminaarissa määritetään tarkemmin ne käytännön alat, joilla pienaseiden ja kevyiden aseiden laittoman kaupan ja liiallisen keskittymisen ehkäisemiseen liittyvät Afrikan avunpyynnöt voidaan yhdistää Kiinan ja unionin apuun;

                  —

                  suoritetaan pienaseiden ja kevyiden aseiden valvontatarpeiden tekninen arviointi yhdessä Afrikan maassa sisältäen kustannusarvion, toiminnan alat ja suositukset täytäntöönpanosta vastaaviksi virastoiksi. Tutkimus laaditaan tiiviissä suhteessa kyseisen Afrikan maan pienaseiden ja kevyiden aseiden valvontajärjestelmässä mukana oleviin virkamiehiin sekä puolustusalan edustajiin;

                  —

                  asiantuntijatyöryhmä julkaisee yksityiskohtaisen raportin, jossa tarkastellaan pienaseiden ja kevyiden aseiden liikkeitä Afrikassa, arvioidaan nykyisten toimien tehokkuutta ja esitetään selkeitä suosituksia päättäjille EU:n, Kiinan ja Afrikan yhteistyötoimiksi teknisen arvioinnin, tutustumisvierailujen ja Afrikassa järjestettävän seminaarin perusteella. Raportti käännetään ja se jaetaan noin 500:lle kansalaisyhteiskunnan toimijalle, virkamiehelle, päättäjälle ja poliitikolle Kiinassa, EU:ssa ja Afrikassa yleisen tietoisuuden lisäämiseksi mahdollisuuksista EU:n, Kiinan ja Afrikan väliseen yhteistyöhön pienaseiden ja kevyiden aseiden valvonnan alalla Afrikassa. Lisäksi se esitellään 2.1 kohdassa tarkoitetun hankkeen mukaisissa virkamieskokouksissa;

                  —

                  tuetaan yhtä Afrikan maata sen pienaseiden ja kevyiden aseiden valvontaan liittyvien avustustarpeiden määrittämisessä ja niistä tiedottamisessa sekä virallisten avustuspyyntöjen esittämisessä;

                  —

                  järjestetään unionin ja Kiinan asianomaisten virkamiesten kokouksia yhteisen hankekonseptin laatimisen edistämiseksi;

                  —

                  järjestetään EU:n, Kiinan ja Afrikan poliittinen seminaari Kiinassa asiantuntijatyöryhmän tulosten ja suositusten esittelemiseksi. Seminaariin osallistuu enintään 50 henkilöä, joiden joukossa Afrikan, unionin ja Kiinan kansalaisyhteiskunnan edustajia sekä tavanomaisista aseista ja niiden vientivalvonnasta vastaavia virkamiehiä. Seminaari tarjoaa tilaisuuden tarkastella asiantuntijatyöryhmän työtä pienaseiden ja kevyiden aseiden alalla sekä keskustella sen suosituksista ja tarjoaa puitteet käytännön yhteistyötoimille, joita voivat olla unionin ja Kiinan apu asevarastojen hallinnoinnissa, ylijäämäaseiden hävittämisessä ja aseiden kirjaamisessa.

            2.2.3   Hankkeen tulokset

                  —

                  noin 500:n Kiinan ja unionin poliittisten yhteisöjen toimijan, mukaan lukien tutkijoiden, parlamentin jäsenten, kansalaisjärjestöjen ja toimittajien, tietoisuuden lisääntyminen ongelmista, jotka liittyvät pienaseiden ja kevyiden aseiden leviämiseen Afrikassa, sekä EU:n ja Kiinan välisistä yhteistyömahdollisuuksista tällä alalla;

                  —

                  yhden Afrikan valtion valmiuksien parantuminen avustustarpeiden määrittämisessä ja avustuspyyntöjen laadinnassa pienaseiden ja kevyiden aseiden laittoman kaupan ja liiallisen keskittymisen ehkäisemiseksi;

                  —

                  osoitetaan mahdollisuudet toimittaa EU:n ja Kiinan yhteistä apua kolmansille maille Afrikassa pienaseiden ja kevyiden aseiden valvonnan alalla.

            3.   Seminaarien/työpajojen sekä avajais- ja päätöstilaisuuksien osallistujat ja järjestämispaikat

      Jollei tässä liitteessä muuta esitetä, Saferworld ehdottaa hankkeisiin 2.1 ja 2.2 liittyvien seminaarien/työpajojen sekä avajais- ja päätöstilaisuuksien mahdolliset osallistujat ja järjestämispaikat, jotka korkea edustaja neuvoston toimivaltaisia elimiä kuullen hyväksyy.
      4.   Edunsaajat

      Hankkeista suoraan etua saavat ovat arviolta 500 poliittisten yhteisöjen toimijaa Kiinassa, Afrikassa ja unionissa, ja ne ovat muun muassa kansalaisjärjestöjä, ajatushautomoita, alan teollisuuden edustajia, tavanomaisten aseiden vientivalvonnasta vastaavia virkamiehiä ja parlamentin jäseniä.
      Epäsuoraan etua saavat väestö, ryhmät ja ihmiset Afrikassa, joita pienaseiden ja kevyiden aseiden laiton kauppa haittaa.
      5.   Vaikutusten arviointi

      Tämän päätöksen vaikutusta olisi arvioitava teknisesti sen jälkeen, kun viimeiset päätöksessä tarkoitetut toimet on saatettu päätökseen. Vaikutusten arvioinnin tekee korkea edustaja yhteistyössä asiaankuuluvien neuvoston työryhmien, Euroopan unionin Kiinan edustuston ja muiden asiaankuuluvien sidosryhmien kanssa.
      6.   Kesto

      Hankkeiden arvioitu kokonaiskesto on 24 kuukautta.
      7.   Hankkeet teknisesti toteuttava organisaatio

      Tämän päätöksen teknisestä täytäntöönpanosta vastaa Saferworld, joka suorittaa tehtävänsä korkean edustajan alaisuudessa.
      8.   Raportointi

      Saferworld laatii raportin säännöllisesti neljännesvuosittain sekä kunkin kuvatun toimen päätyttyä. Raportit olisi toimitettava korkealle edustajalle viimeistään kuuden viikon kuluttua toimen päättymisestä.
      9.   Hankkeiden ja toimenpiteiden arvioidut kokonaiskustannukset ja EU:n rahoitusosuus

      Hankkeiden ja toimenpiteiden kokonaiskustannukset ovat 830 000 euroa.


title: Euroopan parlamentin ja neuvoston päätös N:o 1349/2008/EY, tehty 16 päivänä joulukuuta 2008 , nuorisotoimintaohjelman (Youth in Action) perustamisesta ajanjaksoksi 2007–2013 tehdyn päätöksen N:o 1719/2006/EY muuttamisesta (ETA:n kannalta merkityksellinen teksti)

text:
               24.12.2008

               FI

               Euroopan unionin virallinen lehti

               L 348/113

      EUROOPAN PARLAMENTIN JA NEUVOSTON PÄÄTÖS N:o 1349/2008/EY,
   tehty 16 päivänä joulukuuta 2008,
   nuorisotoimintaohjelman (Youth in Action) perustamisesta ajanjaksoksi 2007–2013 tehdyn päätöksen N:o 1719/2006/EY muuttamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 149 artiklan 4 kohdan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (2)

   sekä katsovat seuraavaa:

               (1)

               Marraskuun 15 päivänä 2006 tehdyllä Euroopan parlamentin ja neuvoston päätöksellä N:o 1719/2006/EY (3) perustettiin nuorisotoimintaohjelma vuosiksi 2007–2013.

               (2)

               Päätöksen N:o 1719/2006/EY 10 artiklan 2 kohdassa säädetään, että muista kuin 1 kohdassa luetelluista ohjelman täytäntöönpanemiseksi tarvittavista toimenpiteistä päätetään kyseisen päätöksen 9 artiklan 3 kohdassa tarkoitettua menettelyä noudattaen eli menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyssä neuvoston päätöksessä 1999/468/EY (4) säädettyä neuvoa-antavaa menettelyä noudattaen.

               (3)

               Tämä päätöksen N:o 1719/2006/EY sanamuoto merkitsee muun muassa, että muihin kuin kyseisen päätöksen 10 artiklan 1 kohdassa tarkoitettuihin avustusten myöntämistä koskeviin päätöksiin sovelletaan neuvoa-antavaa menettelyä ja että Euroopan parlamentilla on valvontaoikeus.

               (4)

               Nämä valintapäätökset koskevat kuitenkin lähinnä määrältään vähäisiä avustuksia eivätkä ne edellytä poliittisesti arkaluonteisten päätösten tekemistä.

               (5)

               Tällaiset menettelysäännöt pidentävät avustusten myöntämismenettelyä kahdella-kolmella kuukaudella hakijoiden osalta. Ne aiheuttavat lukuisia viivästyksiä edunsaajille ja suhteettoman rasitteen ohjelman hallinnolle eivätkä ne tuota myönnettyjen avustusten luonteen vuoksi lisäarvoa.

               (6)

               Valintapäätösten nopeamman ja tehokkaamman täytäntöönpanon mahdollistamiseksi on siis tarpeen korvata neuvoa-antava menettely komission velvoitteella tiedottaa Euroopan parlamentille ja jäsenvaltioille viipymättä kaikista toimista, jotka on toteutettu päätöksen N:o 1719/2006/EY täytäntöönpanemiseksi ilman komitean avustusta,

         OVAT PÄÄTTÄNEET SEURAAVAA:
   1 artikla
   Muutetaan päätös N:o 1719/2006/EY seuraavasti:

               1)

               Kumotaan 9 artiklan 3 kohta.

               2)

               Korvataan 10 artiklan 2 kohta seuraavasti:
               ”2.   Komissio ilmoittaa 9 artiklassa tarkoitetulle komitealle ja Euroopan parlamentille kaikista muista valintapäätöksistä, jotka se on tehnyt tämän päätöksen täytäntöönpanemiseksi, kahden työpäivän kuluessa kyseisten päätösten tekemisestä. Näihin tietoihin on sisällyttävä vastaanotettujen hakemusten kuvaukset ja analyysi, arviointi- ja valintamenettelyn kuvaus sekä luettelot rahoitettavaksi ehdotettavista hankkeista sekä hankkeista, joiden osalta rahoitus on evätty.”

         2 artikla
   Komissio antaa Euroopan parlamentille ja neuvostolle kertomuksen tämän päätöksen vaikutuksista viimeistään 25 päivänä kesäkuuta 2010.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Strasbourgissa 16 päivänä joulukuuta 2008.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         B. LE MAIRE

      (1)  EUVL C 224, 30.8.2008, s. 113.

      (2)  Euroopan parlamentin lausunto, annettu 2. syyskuuta 2008 (ei vielä julkaistu virallisessa lehdessä), ja neuvoston päätös, tehty 20. marraskuuta 2008.

      (3)  EUVL L 327, 24.11.2006, s. 30.

      (4)  EYVL L 184, 17.7.1999, s. 23.


title: Neuvoston päätös 2012/700/YUTP, annettu 13 päivänä marraskuuta 2012 , Euroopan turvallisuusstrategian puitteissa jalkaväkimiinojen käytön, varastoinnin, tuotannon ja siirron kieltämistä ja niiden hävittämistä koskevan vuoden 1997 yleissopimuksen sopimusvaltioiden hyväksymän Cartagenan toimintasuunnitelman 2010–2014 täytäntöönpanon tukemiseksi

text:
               14.11.2012

               FI

               Euroopan unionin virallinen lehti

               L 314/40

         NEUVOSTON PÄÄTÖS 2012/700/YUTP,
   annettu 13 päivänä marraskuuta 2012,
   Euroopan turvallisuusstrategian puitteissa jalkaväkimiinojen käytön, varastoinnin, tuotannon ja siirron kieltämistä ja niiden hävittämistä koskevan vuoden 1997 yleissopimuksen sopimusvaltioiden hyväksymän Cartagenan toimintasuunnitelman 2010–2014 täytäntöönpanon tukemiseksi
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   sekä katsoo seuraavaa:

               (1)

               Unionin olisi pyrittävä saamaan aikaan pitkälle menevää yhteistyötä kaikilla kansainvälisten suhteiden aloilla tavoitteenaan muun muassa säilyttää rauha, estää konfliktit ja lujittaa kansainvälistä turvallisuutta Yhdistyneiden kansakuntien peruskirjan päämääriä ja periaatteita noudattaen.

               (2)

               Eurooppa-neuvosto hyväksyi 12 päivänä joulukuuta 2003 Euroopan turvallisuusstrategian, jossa määritetään maailmanlaajuisia haasteita ja uhkia ja jossa asetetaan tavoitteeksi sääntöihin perustuva kansainvälinen järjestys, joka perustuu tehokkaaseen monenvälisyyteen ja hyvin toimiviin kansainvälisiin instituutioihin.

               (3)

               Euroopan turvallisuusstrategiassa todetaan, että Yhdistyneiden kansakuntien peruskirja luo perustan kansainvälisille suhteille, ja siinä annetaan tuki Yhdistyneiden kansakuntien (YK) vahvistamiselle ja sen varustamiselle siten, että se voi täyttää tehtävänsä ja toimia tehokkaasti.

               (4)

               Yhdistyneiden kansakuntien yleiskokouksen 10 päivänä joulukuuta 1996 antamassa päätöslauselmassa 51/45 kaikkia valtioita kehotettiin pyrkimään päättäväisesti saamaan aikaan tehokas oikeudellisesti sitova sopimus jalkaväkimiinojen käytön, varastoinnin, tuotannon ja siirron kieltämiseksi.

               (5)

               Jalkaväkimiinojen käytön, varastoinnin, tuotannon ja siirron kieltämistä ja niiden hävittämistä koskeva yleissopimus, jäljempänä ’yleissopimus’, avattiin allekirjoitettavaksi 3 päivänä joulukuuta 1997 ja se tuli voimaan 1 päivänä maaliskuuta 1999. Se on ainoa kattava kansainvälinen asiakirja, jossa määrätään kaikista jalkaväkimiinoihin liittyvistä osa-alueista, mukaan lukien niiden käyttö, varastointi, tuotanto, kauppa, raivaus ja uhrien auttaminen.

               (6)

               Neuvosto hyväksyi 23 päivänä kesäkuuta 2008 yhteisen toiminnan 2008/487/YUTP (1) yleissopimuksen maailmanlaajuisen soveltamisen ja täytäntöönpanon tukemiseksi. Lokakuun 1 päivään 2012 mennessä 160 valtiota on ilmoittanut suostumuksensa tulla yleissopimuksen sitomaksi.

               (7)

               Yleissopimuksen sopimusvaltiot hyväksyivät 3 päivänä joulukuuta 2009 Cartagenan toimintasuunnitelman 2010–2014, jäljempänä ’Cartagenan toimintasuunnitelma’, joka koskee yleissopimuksen maailmanlaajuista soveltamista ja täytäntöönpanoa kaikilta osin. Ne tunnustivat tällä tavoin kansainvälisen jalkaväkimiinojen vastaisen kampanjan (ICBL), Punaisen ristin kansainvälisen komitean (ICRC), Punaisen Ristin ja Punaisen Puolikuun kansallisten yhdistysten, Punaisen Ristin ja Punaisen Puolikuun yhdistysten kansainvälisen liiton (IFRC), YK:n, Geneven kansainvälisen humanitaarisen miinanraivauksen keskuksen (GICHD), kansainvälisten ja alueellisten järjestöjen, henkiin jääneiden miinojen uhrien ja heidän järjestöjensä sekä muiden kansalaisyhteiskunnan järjestöjen täysimääräisen osallistumisen ja panoksen yleissopimuksen täytäntöönpanoon sekä kannustivat siihen edelleen Cartagenan toimintasuunnitelman toimen 62 mukaisesti.

               (8)

               Yleissopimuksen sopimusvaltiot hyväksyivät 3 päivänä joulukuuta 2010 täytäntöönpanon tukiyksikölle (Implementation Support Unit, ISU) tarkoitetut sopimusvaltioiden toimintaohjeet (”Directive of the States Parties to the Implementation Support Unit”), joissa sopimusvaltiot sopivat, että yleissopimuksen ISU:n tulee antaa sopimusvaltioille neuvontaa ja teknistä tukea yleissopimuksen täytäntöönpanoon ja maailmanlaajuiseen soveltamiseen liittyvissä asioissa, helpottaa sopimusvaltioiden välistä viestintää ja edistää sekä sellaisille valtioille, jotka eivät ole yleissopimuksen sopimuspuolia, että yleisölle suunnattua yleissopimukseen liittyvää viestintää ja tiedotusta. ISU:lle annettiin tehtäväksi huolehtia yhteydenpidosta ja tarvittaessa koordinoinnista yleissopimustyöhön osallistuvien asiaankuuluvien kansainvälisten järjestöjen kuten ICBL:n, ICRC:n, IFRC:n, YK:n ja GICHD:n kanssa.

               (9)

               Yhdistyneiden kansakuntien yleiskokous antoi 2 päivänä joulukuuta 2011 päätöslauselman 66/29 jalkaväkimiinojen käytön, varastoinnin, tuotannon ja siirron kieltämistä ja niiden hävittämistä koskevan yleissopimuksen täytäntöönpanosta. Yleiskokous palautti mieliin, että kansainvälinen yhteisö oli tarkastellut yleissopimuksen täytäntöönpanoa toisessa yleissopimuksen tarkistuskonferenssissa ja että yleissopimuksen sopimusvaltiot olivat hyväksyneet toimintasuunnitelman, ja korosti yleissopimuksen täysimääräisen ja tehokkaan täytäntöönpanon ja noudattamisen tärkeyttä, mukaan lukien mainitun toimintasuunnitelman täytäntöönpanon kautta. Yleissopimuksen sopimusvaltiot kehottivat kaikkia valtioita, jotka eivät vielä ole ratifioineet yleissopimusta tai liittyneet siihen, tekemään niin, ja kaikkia valtioita pitämään asiaa esillä korkeimmalla poliittisella tasolla sekä edistämään yleissopimukseen liittymistä kahdenvälisten, osa-alueellisten, alueellisten ja monenvälisten yhteyksien kautta sekä tiedotuksen, seminaarien ja muiden keinojen avulla.

               (10)

               Yleissopimuksen sopimusvaltiot kokoontuvat vuosina 2012 ja 2013. Vuonna 2014 kansainvälinen yhteisö kokoontuu kolmanteen yleissopimuksen tarkistuskonferenssiin, jossa arvioidaan Cartagenan toimintasuunnitelman täytäntöönpanossa saavutettua edistystä. Silloin odotetaan, että toimintasuunnitelman täytäntöönpano on auttanut merkittävällä tavalla edistymään jalkaväkimiinojen aiheuttamien kärsimysten ja henkilövahinkojen lopettamisessa,

         ON HYVÄKSYNYT TÄMÄN PÄÄTÖKSEN:
   1 artikla
   1.   Jalkaväkimiinojen käytön, varastoinnin, tuotannon ja siirron kieltämistä ja niiden hävittämistä koskevan vuoden 1997 yleissopimuksen, jäljempänä ’yleissopimus’, sopimusvaltioiden hyväksymän Cartagenan toimintasuunnitelman 2010–2014, jäljempänä ’Cartagenan toimintasuunnitelma’, täytäntöönpanon tukemiseksi Euroopan turvallisuusstrategian puitteissa ja asiaa koskevien kansainvälisen yhteisön päätösten mukaisesti unionilla on seuraavat tavoitteet:

               a)

               yleissopimuksen sopimusvaltioiden uhrien auttamista koskevien Cartagenan toimintasuunnitelman osa-alueiden täytäntöönpanemiseksi toteuttamien toimien tukeminen;

               b)

               yleissopimuksen sopimusvaltioiden miinanraivausta koskevien Cartagenan toimintasuunnitelman osa-alueiden täytäntöönpanemiseksi toteuttamien toimien tukeminen;

               c)

               yleissopimuksen ja sen normien maailmanlaajuisen soveltamisen edistäminen;

               d)

               sen osoittaminen, että unioni ja sen jäsenvaltiot ovat sitoutuneet yleissopimukseen ja aikovat määrätietoisesti tehdä yhteistyötä niiden valtioiden kanssa, jotka tarvitsevat tukea yleissopimuksen sitoumusten noudattamisessa, ja antaa niille apua sekä unionin johtoaseman vahvistaminen yleissopimuksen päämäärän eli jalkaväkimiinojen aiheuttamien kärsimysten ja henkilövahinkojen lopullisen lopettamisen tavoittelussa.

         2.   Kaikkiin 1 kohdassa tarkoitettuihin tavoitteisiin pyritään tavalla, joka vahvistaa yleissopimuksen perinteistä valtioiden sekä valtioista riippumattomien järjestöjen ja muiden organisaatioiden ja paikallisten kumppanien välisen kumppanuuden ja yhteistyön kulttuuria, erityisesti siten, että tehdään tiivistä yhteistyötä asiaankuuluvien toimijoiden kanssa sellaisen yhteistyön lujittamiseksi.
   3.   Edellä 1 kohdassa mainittujen tavoitteiden saavuttamiseksi unioni toteuttaa seuraavat hankkeet:

               a)

               Uhrien auttaminen: teknisen tuen antaminen enintään kahdeksassa tapauksessa, enintään viiden väliarvioinnin toteuttaminen ja enintään viiden seurantatoimen toteuttaminen.

               b)

               Miinanraivaus: enintään viiden väliarvioinnin toteuttaminen ja enintään viiden seurantatoimen toteuttaminen.

               c)

               Yleissopimuksen maailmanlaajuinen soveltaminen: korkean tason työryhmän tukeminen, rajaturvallisuutta ilman jalkaväkimiinoja käsittelevän tutkimuksen teettäminen ja enintään kolmen maailmanlaajuista soveltamista käsittelevän seminaarin järjestäminen.

               d)

               Unionin sitoutumisen osoittaminen: alku- ja lopputapahtumien järjestäminen, yleissopimuksen verkkosivuston helppokäyttöisyyden varmistaminen, yleissopimuksen sopimusvaltioiden tekemien uhrien auttamista koskevien sitoumusten asettaminen laajalti saataville, lehdistövierailun järjestäminen ja tiedotusmateriaalin ja julkaisujen tuottaminen.

         Hankkeiden yksityiskohtainen kuvaus on liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 1 artiklan 3 kohdassa tarkoitettujen hankkeiden teknisestä toteutuksesta vastaa jalkaväkimiinojen kieltämistä koskevan yleissopimuksen täytäntöönpanon tukiyksikkö (Implementation Support Unit, ISU), jota edustaa Geneven kansainvälinen humanitaarisen miinanraivauksen keskus (Geneva International Centre for Humanitarian Demining, GICHD). Täytäntöönpanon tukiyksikkö suorittaa nämä tehtävät korkean edustajan valvonnassa. Tätä tarkoitusta varten korkea edustaja sopii tarvittavista järjestelyistä GICHD:n kanssa.
   3 artikla
   1.   Rahoitusohje 1 artiklan 3 kohdassa tarkoitettujen hankkeiden toteuttamiseksi on 1 030 000 euroa.
   2.   Edellä 1 kohdassa vahvistetulla määrällä rahoitettujen menojen hallinnoinnissa noudatetaan unionin yleiseen talousarvioon sovellettavia menettelyjä ja sääntöjä.
   3.   Komissio valvoo, että 1 kohdassa tarkoitettuja menoja hallinnoidaan asianmukaisesti. Tätä varten se tekee GICHD:n kanssa rahoitussopimuksen, jossa määrätään, että ISU varmistaa unionin osuuden näkyvyyden sen suuruuden mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Komissio ilmoittaa neuvostolle menettelyssä mahdollisesti ilmenevistä vaikeuksista ja rahoitussopimuksen tekopäivästä.
   4 artikla
   Korkea edustaja raportoi neuvostolle tämän päätöksen täytäntöönpanosta ISU:n laatimien säännöllisten raporttien perusteella. Nämä raportit ovat perustana neuvoston suorittamalle arvioinnille. Komissio toimittaa tietoja tämän päätöksen täytäntöönpanon rahoitusnäkökohdista.
   5 artikla
   Tämä päätös tulee voimaan päivänä, jona se hyväksytään.
   Sen voimassaolo päättyy 24 kuukauden kuluttua 3 artiklan 3 kohdassa tarkoitetun rahoitussopimuksen tekemisestä, tai kuuden kuukauden kuluttua päätöksen voimaantulopäivästä, jos rahoitussopimusta ei ole siihen mennessä tehty.

      Tehty Brysselissä 13 päivänä marraskuuta 2012.

            Neuvoston puolesta

            Puheenjohtaja

         V. SHIARLY

      (1)  EUVL L 165, 26.6.2008, s. 41.

      LIITE
      1.   Tavoite

      Tämän päätöksen yleisenä tavoitteena on edistää rauhaa ja turvallisuutta tukemalla Cartagenan toimintasuunnitelman täytäntöönpanoa yleissopimuksen kaikkien osien maailmanlaajuisen soveltamisen ja täytäntöönpanon edistämiseksi.
      2.   Hankkeiden kuvaus

      Tämän päätöksen 1 artiklan 1 kohdassa mainittujen tavoitteiden saavuttamiseksi unioni toteuttaa seuraavat hankkeet:
      2.1   Uhrien auttaminen

      2.1.1   Hankkeen tavoite

      Yleissopimuksen sopimusvaltioita tuetaan uhrien auttamista koskevien Cartagenan toimintasuunnitelman osa-alueiden täytäntöönpanossa siten, että ne pystyvät paremmin koordinoimaan ja toteuttamaan toimia, joilla saadaan aikaan merkittävä parannus jalkaväkimiinojen ja muiden sodan jäljiltä jääneiden räjähteiden uhreiksi joutuneiden naisten, miesten, tyttöjen ja poikien elämään.
      2.1.2   Hankkeen kuvaus

                  —

                  ISU antaa enintään kolmessa tapauksessa kansallista teknistä tukea, mukaan lukien käynnistämällä ja/tai tukemalla ministeriöiden välisiä prosesseja uhrien auttamista koskevien velvoitteiden panemiseksi täytäntöön kansallisella tasolla, niille yleissopimuksen sopimusvaltioille, jotka joko a) ovat toteuttaneet vain vähäisiä toimia uhrien auttamista koskevien Cartagenan toimintasuunnitelman osa-alueiden täytäntöön panemiseksi ja voisivat siksi hyötyä kannustuksesta ja ryhtyä sen ansiosta toteuttamaan toimia tai b) ovat ottaneet käyttöön kansallisen suunnitelman tai ovat pitkällä sen laatimisessa ja joilla siten on arvioitavaksi soveltuvaa täytäntöönpanokokemusta ja jotka näin ollen soveltuvat muita todennäköisemmin Cartagenan toimintasuunnitelman täytäntöönpanotoimia käsittelevän kattavan kansallisen väliarvioinnin kohteeksi.

                  —

                  Tehdään enintään kolme kattavaa kansallista väliarviointia. ISU osallistuu näihin arviointeihin, yhteistyössä keskeisten toimijoiden kuten ICBL:n kanssa; ja se auttaa tuensaajavaltioita laatimaan yksityiskohtaisen tausta-asiakirjan kansallista seminaaria varten, järjestämään kansallisen seminaarin ja laatimaan yksityiskohtaisen päätösasiakirjan, joka on samalla ”arviointi”, jossa kuvataan jäljellä olevat haasteet, asetetaan tavoitteet ja esitetään suosituksia.

                  —

                  Toteutetaan enintään kolmessa tapauksessa seurantatoimia vastauksena väliarviointeihin sisältyviin suosituksiin. Näihin seurantatoimiin sisältyy ISU:n antama täydentävä tekninen tuki (esim. kansallisten suunnitelmien tarkistusten tukeminen, yhden tai useamman hanke-ehdotuksen kehittely jne.).

                  —

                  ISU järjestää yhteistyössä keskeisten toimijoiden kuten ICBL:n kanssa jalkaväkimiinojen ja muiden sodan jäljiltä jääneiden räjähteiden uhrien auttamista käsittelevän maailmanlaajuisen korkean tason konferenssin, jossa tavoitteena on jakaa uhrien auttamisesta yleissopimuksen yhteydessä saatuja kokemuksia ja hyödyntää näin mahdollisia synergia- ja tehokkuusvaikutuksia, jotka liittyvät samaa aihetta käsittelevien kansainvälisten välineiden (esim. tytärammuksia koskevan yleissopimuksen (Convention on Cluster Munitions, CCM), tiettyjen sellaisten tavanomaisten aseiden käytön kielloista tai rajoituksista, joiden voidaan katsoa aiheuttavan tarpeettoman vakavia vammoja tai olevan vaikutukseltaan umpimähkäisiä koskevan yleissopimuksen (Convention on Prohibitions or Restrictions on the Use of Certain Conventional Weapons Which May be Deemed to be Excessively Injurious or to Have Indiscriminate Effects, CCW) V pöytäkirjan, vammaisten henkilöiden oikeuksia koskevan yleissopimuksen (Convention on the Rights of Persons with Disabilities, CRPD) täytäntöönpanoon ja asianomaisiin kohdevaltioihin.

            2.1.3   Hankkeen tulokset

                  —

                  Teknisen tuen saajavaltiot, jotka ovat toteuttaneet vain vähäisiä toimia uhrien auttamista koskevien Cartagenan toimintasuunnitelman osa-alueiden panemiseksi täytäntöön, nimittävät yhteyspisteen, joka edistää uhrien auttamista koskevien velvoitteiden täytäntöönpanoa sekä osallistuu tulevaan yleissopimustoimintaan.

                  —

                  Kullekin teknistä tukea saaneelle valtiolle annetaan raportti, joka sisältää suosituksia seuraaviksi loogisiksi toimenpiteiksi, jotka tuensaajavaltio voisi toteuttaa uhrien auttamista koskevien Cartagenan toimintasuunnitelman osa-alueiden panemiseksi täytäntöön.

                  —

                  Viisi teknistä tukea saanutta valtiota laativat suunnitelman ja ehdottavat osallistujaluetteloa kansallisen seminaarin järjestämiseksi väliarvioinnin osana.

                  —

                  Tuensaajavaltiot, joissa on tehty väliarviointi, saavat yksityiskohtaisen päätösasiakirjan, jossa esitetään jäljellä olevat haasteet tavoitteineen ja suosituksineen tuleviksi toimiksi.

                  —

                  Tuensaajavaltiot, jotka ovat saaneet seurantatukea, pystyvät paremmin määrittelemään, miten ne aikovat täyttää Cartagenan toimintasuunnitelman sitoumukset ja millaista tukea ne tarvitsevat (esim. tarkistetut kansalliset suunnitelmat, yhden tai useamman hanke-ehdotuksen kehittely jne.).

                  —

                  Määritetään tapoja hyödyntää mahdollisia synergia- ja tehokkuusvaikutuksia, jotka liittyvät samaa aihetta käsittelevien kansainvälisten välineiden (esim. CCM, CCW:n V pöytäkirja, CRPD) täytäntöönpanoon ja asianomaisiin kohdevaltioihin.

                  —

                  Lisätään tietoisuutta maailmanlaajuisista ponnisteluista henkiin jääneiden tarpeisiin vastaamiseksi ja oikeuksien turvaamiseksi osallistujamäärältään laajalla korkean tason konferenssilla.

            2.1.4   Tuensaajat

                  —

                  Yleissopimuksen sopimusvaltiot, jotka ovat ilmoittaneet olevansa vastuussa suuresta määrästä jalkaväkimiinojen henkiin jääneitä uhreja.

                  —

                  Jalkaväkimiinojen ja muiden sodan jäljiltä jääneiden räjähteiden uhreiksi joutuneet naiset, miehet, tytöt ja pojat sekä heidän perheensä ja yhteisönsä.

            2.2   Miinanraivaus

      2.2.1   Hankkeen tavoite

      Yleissopimuksen sopimusvaltioita tuetaan miinanraivausta koskevien Cartagenan toimintasuunnitelman osa-alueiden täytäntöönpanossa siten, että ne pystyvät paremmin saattamaan miinanraivausvelvoitteiden täytäntöönpanon päätökseen mahdollisimman lyhyessä ajassa, jotta yksilöt, yhteisöt ja kansakunnat pääsevät hyötymään vaaralliseksi pidetyn maan palauttamisesta ihmisen tavanomaisen toiminnan piiriin.
      2.2.2   Hankkeen kuvaus

                  —

                  Tehdään enintään viisi kattavaa kansallista väliarviointia. ISU osallistuu näihin arviointeihin, yhteistyössä keskeisten toimijoiden kuten ICBL:n kanssa ja GICHD:n tuella, ja se auttaa tuensaajavaltioita laatimaan yksityiskohtaisen tausta-asiakirjan kansallista seminaaria varten, järjestämään kansallisen seminaarin ja laatimaan yksityiskohtaisen päätösasiakirjan, joka on samalla ”arviointi”, jossa kuvataan jäljellä olevat haasteet, asetetaan tavoitteet ja esitetään suosituksia.

                  —

                  Toteutetaan enintään kolmessa tapauksessa seurantatoimia vastauksena väliarviointeihin sisältyviin suosituksiin. Näihin seurantatoimiin liittyy joko ISU:n antama täydentävä tekninen tuki (esimerkiksi kansallisten suunnitelmien tarkistusten tukeminen, yhden tai useamman hanke-ehdotuksen kehittely jne.) tai etelä–etelä-vaihtovierailujen järjestäminen tuensaajavaltioille, joissa otetaan vastavuoroisesti opiksi saaduista kokemuksista ja parannetaan tulevaa täytäntöönpanoa.

            2.2.3   Hankkeen tulokset

                  —

                  Tuensaajavaltiot, joissa on tehty väliarviointi, saavat yksityiskohtaisen päätösasiakirjan, jossa esitetään jäljellä olevat haasteet tavoitteineen ja suosituksineen tuleviksi toimiksi.

                  —

                  Tuensaajavaltiot, jotka ovat saaneet seurantatukea, pystyvät paremmin määrittelemään, miten ne aikovat täyttää Cartagenan toimintasuunnitelman sitoumukset ja millaista tukea ne tarvitsevat (esim. tarkistetut kansalliset suunnitelmat, yhden tai useamman hanke-ehdotuksen kehittely jne.), ja tuensaajavaltioilla on parempi käsitys miinanraivausvelvoitteiden täytäntöönpanon erityispiirteistä.

            2.2.4   Tuensaajat

                  —

                  Yleissopimuksen sopimusvaltiot – muut kuin jäsenvaltiot –, jotka panevat parhaillaan täytäntöön yleissopimuksen miinanraivausvelvoitteita.

                  —

                  Naiset, miehet, tytöt ja pojat, joiden elämään jalkaväkimiinojen olemassaolo tai epäilty olemassaolo vaikuttaa, sekä heidän perheensä ja yhteisönsä.

            2.3   Yleissopimuksen maailmanlaajuinen soveltaminen

      2.3.1   Hankkeen tavoite

      Puututaan yleissopimukseen liittymistä vaikeuttaviin esteisiin siten, että yleissopimuksen maailmanlaajuisessa soveltamisessa tapahtuu edistystä niissä valtioissa, jotka eivät ole yleissopimuksen sopimuspuolia.
      2.3.2   Hankkeen kuvaus

                  —

                  ISU tukee yleissopimuksen maailmanlaajuista soveltamista käsittelevää korkean tason työryhmää, mukaan lukien tuki korkea-arvoisille henkilöille, jotka saavat sitoutettua enintään kuuden sellaisen valtion johtajat, jotka eivät ole yleissopimuksen sopimuspuolia. Työryhmän jäsenet osallistuvat enintään kahteen muuhun tilaisuuteen tuodakseen esiin yleissopimuksen maailmanlaajuisen soveltamisen ja täytäntöönpanon puolesta parhaillaan tehtävää työtä.

                  —

                  ISU laatii yhteistyössä alan asiantuntijoiden kanssa rajaturvallisuutta ilman jalkaväkimiinoja käsittelevän tutkimuksen, joka pohjautuu ICRC:n 1990-luvun puolivälissä tekemään työhön. Tutkimusraporttia levitetään eri tavoin, kuten käännöstoisintojen, tiivistelmien, helppokäyttöisessä muodossa olevan materiaalin ym. avulla.

                  —

                  ISU järjestää enintään kolme maailmanlaajuista soveltamista käsittelevää seminaaria yhteistyössä keskeisten toimijoiden, kuten ICBL:n ja yleissopimuksen maailmanlaajuista soveltamista käsittelevän epävirallisen yhteysryhmän koordinaattorin, kanssa. Seminaarit järjestetään kansallisella, osa-alueellisella tai alueellisella tasolla, ja niissä edistetään yleissopimuksen soveltamista valtioissa sekä autetaan valtioita, jotka eivät ole yleissopimuksen sopimuspuolia, puuttumaan liittymisen todellisiin tai miellettyihin esteisiin erityisesti hyödyntämällä tutkimusta rajaturvallisuudesta ilman jalkaväkimiinoja.

            2.3.3   Hankkeen tulokset

                  —

                  Enintään kuusi valtiota, jotka eivät ole yleissopimuksen sopimuspuolia, sitoutetaan ministeri- tai korkeammalla tasolla yleissopimukseen.

                  —

                  Tieto niiden valtioiden jalkaväkimiinapolitiikoista, jotka eivät ole yleissopimuksen sopimuspuolia, saatetaan ajan tasalle. Tätä tietoa käytetään laadittaessa keskeisiä asiakirjoja kolmatta tarkistuskonferenssia varten. Tätä varten laaditaan muun muassa kattava raportti siitä, miten yleissopimuksen maailmanlaajuista soveltamista koskevien tavoitteiden saavuttamisessa on edistytty ja missä on vielä parantamisen varaa.

                  —

                  Yleissopimuksen sopimusvaltiot ja valtioista riippumattomat järjestöt edistävät asiaa aiempaa innokkaammin korkean tason työryhmän vierailuiden jatkoksi toteutettavien seurantatoimien ansiosta.

                  —

                  Tietoa kerätään lisää, ja se kootaan julkaisuun, jossa käsitellään yleisimmin mainittua miellettyä estettä yleissopimukseen liittymiselle ja jota voidaan käyttää maailmanlaajuista soveltamista edistävän toiminnan tukena.

                  —

                  Valtiot, jotka eivät ole sopimuspuolia mutta jotka on saatu sitoutettua, edistyvät kohti yleissopimukseen liittymistä ja/tai sen normien noudattamista.

            2.3.4   Tuensaajat

                  —

                  Valtiot – muut kuin jäsenvaltiot –, jotka eivät ole vielä ratifioineet tai hyväksyneet yleissopimusta tai liittyneet siihen.

                  —

                  Yleissopimuksen sopimusvaltiot sekä valtioista riippumattomat ja kansainväliset järjestöt, jotka osallistuvat yleissopimuksen ja sen normien maailmanlaajuista soveltamista edistävään työhön.

            2.4   Unionin sitoutumisen osoittaminen

      2.4.1   Hankkeen tavoite

                  —

                  Osoitetaan, että unioni ja sen jäsenvaltiot ovat sitoutuneet yleissopimukseen ja aikovat määrätietoisesti tehdä yhteistyötä niiden valtioiden kanssa, jotka tarvitsevat tukea yleissopimuksen sitoumusten noudattamisessa, ja antaa niille apua sekä vahvistaa unionin johtoasemaa yleissopimuksen päämäärän eli jalkaväkimiinojen aiheuttamien kärsimysten ja henkilövahinkojen lopullisen lopettamisen tavoittelussa.

            2.4.2   Hankkeen kuvaus

                  —

                  Järjestetään alkutapahtuma tämän päätöksen esittelemiseksi ja lopputapahtuma päätökseen perustuvan toiminnan ja tulosten tuomiseksi julkisuuteen korostaen siten unionin osuutta.

                  —

                  Ottaen huomioon, että on tärkeää jakaa tietoa yleissopimuksen sopimusvaltioiden Cartagenan konferenssissa tekemistä sitoumuksista ja niiden täytäntöönpanoon käytettävistä keinoista ja välineistä ja että näissä toimissa on tarpeen ottaa huomioon erilaiset kohdeyleisöt (esim. erikieliset yleisöt, vammaiset henkilöt), yleissopimusta käsittelevä verkkosivusto tarkastetaan sen varmistamiseksi, että sivuston käytettävyys on korkean tason vaatimusten mukainen, ja ISU:n julkaisu, jossa esitellään yleissopimuksen sopimusvaltioiden tekemiä uhrien auttamista koskevia sitoumuksia, käännetään ja julkaistaan yleissopimuksen verkkosivustolla, jotta parannetaan sitoumusten saatavuutta eri kielillä.

                  —

                  Järjestetään lehdistövierailu miinoista kärsineeseen maahan ennen vuonna 2014 pidettävää kolmatta yleissopimuksen tarkistuskonferenssia.

                  —

                  Hankitaan tiedotusmateriaalia (esim. julisteita, mainoksia, videokuvaa ja julkaisumateriaalia) ilmaantuvien viestintätilaisuuksien hyödyntämiseksi.

            2.4.3   Hankkeen tulokset

                  —

                  Unionin ja sen jäsenvaltioiden virkamiehet tietävät tästä päätöksestä ja siitä, miten se voi liittyä heidän työhönsä.

                  —

                  Uhrien auttamista koskevat yleissopimuksen sopimusvaltioiden yhteisymmärrykset ovat laajemmin saatavilla erityisesti miinoista kärsineissä ranskankielisissä kohdemaissa.

                  —

                  Yleissopimuksesta on helpompi saada tietoa.

                  —

                  Unionin sitoutuminen yleissopimukseen saa enemmän julkisuutta, ja tämä päätös tehdään pysyvästi tunnetuksi ja arvostetuksi, mikä käy ilmi lehtiraporteista, joissa tunnustetaan unionin sitoutuminen, ja siitä, että yleissopimuksen sopimusvaltiot ilmaisevat kokouksissaan arvostavansa päätöstä.

                  —

                  Jatkuva työ yleissopimuksen maailmanlaajuisen soveltamisen puolesta tunnetaan paremmin.

            2.4.4   Tuensaajat

      Yleissopimuksen sopimusvaltiot sekä valtioista riippumattomat ja kansainväliset järjestöt, niiden edustajat ja muut henkilöt, jotka ovat kiinnostuneita yleissopimuksen täytäntöönpanotyöstä tai osallistuvat siihen.


               15.12.2016

               FI

               Euroopan unionin virallinen lehti

               C 468/213

         P7_TA(2013)0550
   Tiedonhankintamatkat vetoomusten käsittelyä varten (työjärjestyksen 202 artiklan 5 kohdan tulkinta)
   Euroopan parlamentin päätös 10. joulukuuta 2013 tiedonhankintamatkoista vetoomusten käsittelyä varten (työjärjestyksen 202 artiklan 5 kohdan tulkinta) (2013/2258(REG))
   (2016/C 468/32)

      Euroopan parlamentti, joka

               —

               ottaa huomioon perussopimus-, työjärjestys- ja toimielinasioiden valiokunnan puheenjohtajan 26. marraskuuta 2013 päivätyn kirjeen,

               —

               ottaa huomioon työjärjestyksen 211 artiklan,

               1.

               päättää lisätä työjärjestyksen 202 artiklan 5 kohtaan tulkinnan seuraavasti:

                           ”Tiedonhankintamatkojen ja näistä matkoista laadittujen raporttien ainoana tarkoituksena on antaa valiokunnalle tarvittavat tiedot, joiden avulla se voi jatkaa vetoomuksen käsittelyä. Tällaiset raportit laaditaan matkan osallistujien yksinomaisella vastuulla, ja heidän on pyrittävä yksimielisyyteen. Jos yksimielisyyttä ei saavuteta, raportissa on esitettävä eriävät tosiseikkoja koskevat havainnot tai arvioinnit. Raportti jätetään valiokunnalle hyväksyttäväksi yhtenä kokonaisuutena, ellei puheenjohtaja totea tapauksen mukaan, että raportin osiin voidaan jättää tarkistuksia. Näihin raportteihin ei sovelleta 52 artiklaa suoraan eikä soveltuvin osin. Jos valiokunta ei hyväksy raporttia, sitä ei toimiteta puhemiehelle.”

               2.

               kehottaa puhemiestä välittämään tämän päätöksen tiedoksi neuvostolle ja komissiolle.